
Predoslovie - voroavă la 
cetitoriu 


În toate țările, iubite cetitoriule, să află 
acestu fél de scrisoare, care elineşte ritmos să 
chiamă, iară sloveneşte stihoslovie, şi cu acestu 
chip de scrisoare au scris mulți lucrurile și 
laudile împăraţilor, a crailor, a domnilor și 
începăturile țărâlor și a împărăției lor. Așa au 
scris vestit istoric Omir războaiele Troadii cu 
Ahileus, așa Verghilie, începătura Împărăției 
Râmului] și alții fără număr dascali, într-acesta 
chip și sfinţii învățătorii bes6ricii noastre cum 
ieste loan Damaschin, Cozma. Theofan, 
Mitrofan, Andrei de la Crit au scris cântările 
sfintii biserici, stihurile, canonile, antifoane, cu 
carile, ca cu niște pietri scumpe și flori 
neveșştenite, au împodobit bis6rica. Cu această 
pildă scrisu-ţ-am şi eu această mică carte, a 
căriia numile îi ieste Viiaţa lumii, arătându-ţi 


pre scurtu cum ieste de lunecoasă și puțină 
viiața noastră și supusă pururea primejdiilor şi 
primentlilor. Nu să poftes-cu vreo laudă dintr- 
această puţine osteneală, ci mai multu să să 
vază că poate și în limba noastră a fi acest féliu 
de scrisoare ce să chiamă stihuri. Și nu numai 
aceasta, ce şi alte dăscălii și învățături ar putea 
fi pre limba românească, de n-ar fi covârșit 
vacul nostru acesta de acum cu mare greotăți, și 
să fie și spre învățături scripturii mai plecate a 
Jăcuitorilor ţării noastre voie. 

Cit6ște cu bună sănătate, și cât poţi mai 
vârtos de primejdiile lumii să te ferești cu 
ajutoriul preaputerniculul Domnului-Dum- 
nezeu. Amin. 


Înţelesul stihurilor, cum 
trebuiește să să citească 


Stihul ieste nu ca altă scrisoare dezlegată, ci 
ieste legată de silave cu număr; silava este 
împreunarea a doao slove, cum ieste: ba, va, ga, 
da i proci. Deci, de aceste silave stihurile ceste 
ce scriu într-această cărțuluie au 13 silave, iară 
să pot și în 9 și în șapte a face și sântu și într- 
alte chipuri stihuri la alte limbi, cum ieste 
elinească sau latinească. Iară de acest feliu îți 
facem știre, în care ț-am scris aicea, de Viaţa 
lumii. 

Deci are și altă datorie stihul: cuvintele 
céle la fârșitul stihului a doao stihuri să 
tocmască într-un chip, pe o slovă să să citească, 
cum ieste: aţa-viiaţa, frunte-munte, lume-spume 
i proci. Cătră aceasta, la cetit, unde vor fi 
cuvintele ci trebuiescu să le scurtezi : de vei 
trăgăna, ţii-a părea că nu ieste stihul bun, ci 


trebuiește, unde va fi de trăgănatu, să trăgănezi, 
unde de scurtat, să scurtezi. Așijderea, unde să 
vor prileji trei slove,cărora le zicem 
unoglasnice, ce s-ar zice de un glas, cum ieste a, 
e, i, O, acestea de să vor prileji trei alăturea, să 
să lipsească una, cum ieste: “nici o avuţie”. 
Aicea caută că o ieste între e şi între a, deci o 
piare şi vei ceti: “nici avuţie” i proci. Alta, 
pentru această slovă, cându va avea înaintea sa 
iară o slova unoglasnică, să întunecă, cum vei 
găsi între stihuri un stih într-acestași chip: “mari 
împărați și vestiți”, carele nu-l ceti: “mari 
împărați”, ce: “mari-mpărați”, că îl lipséşte 
slova ce ieste înainte. 

Cetindu, trebuie să citeşti și al doilea și al 
treilea rându, și așa vei înțelege dulceaţa, mai 
vârtos să înţelegi ce citești, că a ceti și a nu 
înţel6ge ieste a vântura vântul sau a fiierbe apa. 


Viaţa lumii 


Sueta seustv, vsa vseaceska sueta Eclisiastis, 
glava I 

(Deșertăciunea deșertăciunilor și toate sunt 
deșertăciuni) 


A lumii cântu cu jale cumplită viiaţa, 

Cu griji și primejdii cum iaste și aţa: 

Prea supțire şi-n scurtă vreme trăitoare. 
O, lume hicleană, lume înșelătoare! 

Trec zilele ca umbra, ca umbra de vară, 
Cele ce trec nu mai vin, nici să-ntorcu iară. 
Trece veacul desfrânatu, trec ani cu roată. 
Fug vremile ca umbra și nici o poartă 

A le opri nu poate. Trec toate prăvălite 
Lucrurile lumii, și mai mult cumplite. 

Și ca apa în cursul său cum nu să oprește. 
Așa cursul al lumii nu să contenește. 

Fum și umbră sântu toate, visuri și părere. 
Ce nu petrece lumea și în ce nu-i cădere? 


Spuma mării și nor suptu cer trecătoriu, 

Ce e în lume să nu aibă nume muritoriu? 

Zice David prorocul: „Viaţa iaste floara, 

Nu trăiaște, ce îndată iaste trecătoarea”. 

„Viiarme sântu eu şi nu om”, tot acela strigă 

O, hicleană, în toate vremi cum să nu să 
plângă 

Toate câte-s, pre tine? Ce hălăduiaște 

Neprăvălit, nestrămutat? Ce nu stăruiaște 

Spre cădere de tine? Tu cu vreme toate 

Primenești și nimica să stea în veci nu poate, 

Ceriul faptu de Dumnezeu cu putere mare, 

Minunată zidire, și el fârșit are. 

Și voi, lumini de aur, soarilă și luna, 

Întuneca-veţi lumini, veţi da gios cununa. 

Voi stele iscusite, ceriului podoba. 

Vă aşteaptă groaznică trâmbiţă și doba. 

În foc te vei schimosi, peminte, cu apa 

O, pre cine amar nu așteaptă sapa 

Nu-i nimica să stea în veci, toate trece lumea, 

Toate-s nestătătoare, toate-s niște spume. 

Tu, părinte al tuturor, doamne și împărate, 

Singur numai covârșești vremi nemăsurate. 

Celelalte cu vreme toate să să treacă. 

Singur ai dat vremilor toate să petreacă. 

Suptu vreme stăm, cu vreme ne mutăm 


viiaţa, 
Umblăm după a lumii înșelătoare fața 
Vremea lumii soţie și norocul alta, 
El a sui, el a surpa, iarăși gata. 
Norocului zicem noi ce-s lucruri pre voi 
Sau primejdii cându ne vin, sau câte o nevoe. 
Norocului i-au pus nume cei bătrâni din 
lume; 
Elu-i cela ce pre mulți cu amar să afume. 
El sus, el coboară, el viiaţa rumpe, 
Cu soţiia sa, vremea, toate le surpe. 
Norocul la un loc nu stă, într-un ceas schimbă 
pasul. 
Anii nu potu aduce ce aduce ceasul. 
Numai mâini și cu aripi, şi picioare n-are 
Să nu poată sta într-un loc nici-odinioare. 
Vremea începe ţările, vremea le sfârșește. 
Îndelungate împărăţii vremea primeneşte. 
Vremea petrece toate; nici o împărăție 
Să stea în veci nu o lasă, nici o avuţie 
A trăi mult nu poate. Unde-s cei din lume 
Mari împărați și vestiți? Acu de-abiia nume 
Le-au rămas de poveste. Ei sântu cu primejdii 
Trecuţi. Cine ai lumii să lasă nădejdii? 
Unde-s ai lumii împărați, unde iaste Xerxes, 
Alixandru Machidon, unde-i Artaxers, 


Avgust, Pompeiu și Chesar? Ei au luat lume, 

Pre toți stinsu-i-au cu vreme, ca pre niște 
spume. 

Fost-au Tiros împărat, vestit cu războae, 

Cu avare preste toți. Și multă nevoe 

Au tras hândii și tătarii și Asiia toată. 

Caută la ce l-au adus înșelătoarea roată: 

Prinsu-l-au o fămee, i-au pus capul în sânge. 

„Satură-te de moarte, Tiros, și te stinge 

De vărsarea sângelui, o, oame înfocate, 

Că de vrăjmășiia ta nici Ganghes poate 

Cursul său să-l păzească”. Așa jocurește 

Împărăţiile, lumea, așa le prăvălește. 

Nici voi, lumii înţelepţi, cu filosofia 

Hălăduiţi ce lume, nici theologhia 

V-au scutit de primejdii, sfinți părinţi ai 
lumii, 

Ce v-au adus la moarte amară pre unii. 

Nime lucruri pre voe de tot să nu crează 

Nime-n grele, nădejdea de tot să nu piarză, 

Că Dumnezeu au vârstat toate cu sorocul, 

Au poruncitu la un loc să nu stea norocul. 

Cursul lumii aţi cercatu, lumea cursul vostru 

Au tăiat. Așa iaste acum vacul nostru. 

Niminea nu-i bun la lume, tuturor cu moarte 

Plătește osteneala, nedireaptă foarte 


Pre toţi, ci nevinovaţi, ea le tae vacul. 

O, vrăjmașă, hicleană, tu vinezi cu sacul. 

Pre toți îi duci la moarte, pre mulți fără 
deală, 

Pre mulți și fără vreme duci la aceasta cale. 

Orice faci, fă, și caută fârșitul cum vine. 

Cine nu-l socotește, nu petrece bine. 

Fârșitul ori laudă, ori face ocară; 

Multe începături dulci, fârșituri amară. 

Fârșitul cine caută, vine la mărire; 

Fapta nesocotită aduce perire. 

Moartea, vrăjmașa, într-un chip calcă toate 
casă, 

Domnești și-mpărătești, pre mine nu lasă: 

Pre bogați și săraci, cei frumoși și tare. 

O, vrăjmașă, priiatin ea pre nimeni n-are, 

Naștem, murim, odată cu cei ce să trece, 

Cum n-ar fi fostu în veci daca să petrece. 

Paimâini suntu anii și zilile noastre. 

Sfinţii ingeri, ferice de viiața voastră. 

Vieţuim și viiaţa iaste neștiută, 

Și până la ce vreme iasta giuruită, 

Așa ne poartă lumea, așa amăgește. 

Așa înșală, surpă și batjocorește. 

Fericită viiaţa făr de valuri multe, 

Cu griji și neticneală avuţiia pute. 


Vieţuiţi în ferice, carii mai puţine 
Griji purtaţi de-a lumii; voi lăcuiţi bine. 
Vacul nostru cu-mprumut dat în datorie. 
Ceriul de gândurile noastre bate Mulţi au 
rostu şi mulți suntem și mulţi te-așteaptă; 
Lumea din primenele nu să mai deșteaptă. 
Orice iaste muritoriul cu vreme să petrece; 
Trece vremea și pre-ai săi toți îi părăseşte. 
Cei ce acum petrecem, pomenim alții 
Trecuțţi; de noi cu vreme vor pomenii alții. 
Născându-ne, murim; murindu, ne facem 
cenușă 
Dintr-această lume trecem ca pentr-o uşă. 
Astăzi mare și puternic, cu multă mărire: 
Mâine treci și te petreci cu mare mâhnire. 
În lut şi în cenușă te prefaci, o, oame, 
În viiarme, după care te afli în putoare. 
Ia aminte, dară, o, oame, cine ești pe lume 
Ca o spumă plutitoare, rămâi fără nume. 
Una fapta, ce-ţi rămâne, buna, te leţește, 
În ceriu cu fericie în veci te mărește. 


Epilog 


Mulţi au rostu şi mulţi suntem și mulţi te- 
așteaptă; 

Lumea din primenele nu să mai deșteaptă. 

Orice iaste muritoriul cu vreme să petrece; 

Trece vremea și pre-ai săi toți îi părăseşte. 

Cei ce acum petrecem, pomenim alții 

Trecuțţi; de noi cu vreme vor pomenii alții. 

Născându-ne, murim; murindu, ne facem 
cenușă 

Dintr-această lume trecem ca pentr-o uşă. 

Astăzi mare și puternic, cu multă mărire: 

Mâine treci și te petreci cu mare mâhnire. 

În lut şi în cenușă te prefaci, o, oame, 

În viiarme, după care te afli în putoare. 

Ia aminte, dară, o, oame, cine ești pe lume 

Ca o spumă plutitoare, rămâi fără nume. 

Una fapta, ce-ţi rămâne, buna, te leţește, 

În ceriu cu fericie în veci te mărește. 


Înţelesul pildelor ce suntă în 
stihuri 


Din toate stihurile să înțeleg deșărtările și 
nestătătoare lucrurile lumii și viiaţa omenească 
scurtă, cu mărturie din David prorocul mai ales. 
Apoi, unde să pomenâște de ceriu şi de soare, 
de lună, de stele, acâstea toate că vor avea 
sfârşit și să vor primeni. Sfânta Scriptură ne 
învață: numai Dumnezeu ieste fără sfârșit și 
vecinic. 

Pentru Ţiros-împăratul, carile îl 
pomenesci stihurile. Acesti împăratu au fostu 
foarte mare și avut și au supus Indiia și pre 
tătari și toată Asiia (Asiia ieste a patra parte de 
lume). Mai apoi bătându războiu cu tătarii, au 
bătut într-o zi fără număr oști tătărăști și au 
omorâtu într-acâiaș zi trei ficiori a Timeriei, ai 
împărătâsii cei tătărăști, cu mâna sa. Și după 
izbândă, fiindu fără de grijă, au discălicatu cu 


oștile între nişte munţi. Împărăteasa văzându-l 
fără grijă și fără de străji (că ea era fugită într- 
un munte), au îndemnatu mârzaci tătăraști şi l- 
au lovitu noaptea. Şi aşa au răsipit oastea, cât 
pre dânsul l-au prinsu viu, pre însuș împăratul 
Ţiros. Multă seamă de oaste, oameni prinși, zic 
istoriile, din oastea lui Ţiros, au junghiatu 
Temira însăși cu mâna ei, câtu din sângele a 
oameni junghiiați au umplut o cadă de sânge, 
apoi au tăiat capul lui Ţir și l-au pus în sânge și 
au strigat: “Satură-te, Țiros, de sânge 
omenescu”. La acea primejdie au sosit acel mare 
împărat și vestit în lume. 

Pentru Ganghies, ce să pomenâşte. 
Ganghie ieste o apă curătoare mai mare decât 
Nilul și decâtu Dunărea; ieste la Indiia acea apă, 
din cele patru ape ce ies din raiu. Să chiamă la 
Sfânta Scriptură Gheon, și ea disparte Hindiia în 
doao părți. Asupra acei ape fiind Ţiros 
discălicatu cu oaste, au mersu un copil din casă 
să scalde un cal foarte drag lui Țir; scăldându-l; 
s-au înecatu şi calul, și copilul. De mânie și de 
jale, Tiros, un an au șăzut și au săpatu apa acâia 
Ganghies în 60 de locuri. Și aşa despărțită în 
multe părți, au trecut în vad oastea. 

Celelalte stihuri vei înţelege pre rându. 


Pentru norocul, mulți întreabă: ieste ceva 
norocul, și ce ar fi acela norocul? Răspunsu: 
norocul nu ieste alta, numai lucrurile ce ni să 
prilejescu şi ni să întâmplă, ori bune, ori rele; 
zicem acelor întâmplări norocul. De ni să 
prilejescu lucruri bune și pre voie, zicem noroc 
bun; de ni-s împotrivă, au peste voie și cu 
scădere, zicem norocul rău. Deci, cum 
întâmplările acestea au nume în toate limbile, 
așa și în limba noastră cu un cuvântu să închide 
şi să zice: norocul. 


Stihuri împotriva zavistiei 


Vacul tău n-are pace, zavistnice oame, 

Colțul tău, plin de venin, piiere tot de foame, 
Să muște pre cineva pururea râvnâşte, 

În ce chip ar ocărî, pururea păzeşte. 

Bine au scris în Psaltire de tine prorocul: 
“Zavistnicului ieste acesta norocul, 

Gâtlanul lor, mormântul destupat cum cască. 
Limbile lori gata tot să ocărască. 

Să le fii giudeţ, Doamne, din gânduri să cază, 
Ocări care facu ei pre sine să vază.” 

Doao boale întru sine zavistnicul are: 

Una cându petrece rău, a doao, mai mare, 
Cându privește pre altul că petrece bine. 
Numele bun altuia ca o moarte-i vine. 
Aceasta niciodată boala nu-i lipsește, 

În tot ceasul cu acâstea viiața-și pedepsâşte. 
Dar ce gândești să faci? Să pierzi dreptatea? 
Aceasta nu vei putea, bine-n răotatea, 

Sau răul să faci că-i bun, nici aceasta poți 


face. 
Deci așa viaţa ta nu mai are pace. 
De la Dumnezeu nime fără daru nu ieste; 
Ce nu mulțămești câtu ai, ci tot râvnești 
Inima ta spre altul? Cine toate poate? 
Nu toate are unul, ci cu toți toate: 
Unul una și altul alta bunătate. 
Tuturor de Dumnezeu daruri sunt însemnate. 
Care truda noastră cu gândul bun priimeşte, 
Dumnezeu gândului bun bine-i dăruiește. 


Compunerea lui Miron, 
preacinstitul mare vornic de 
Țara-de-Jos 


TVORENIE MIRONA PRECESTNAGO 
DVORNIKA VELIKAGO NIJNEAI ZEMLI 


Neamulu Ţărâi Moldovii de unde dăradză? 
Din țara Italiei, tot omul să creadză. 

Fliah întăi, apoi Traianŭ au adus pre acice 
Pre strămoşii cestoru țări de neamu cu ferice. 
Răsădit-au ţărâloru hotarele toate. 

Pre s&mne ce stau în veci a să vedea poate. 
ElU cu vița cestui neamu Ţara Rumânească 
Umplut-au, Ardealul totu și Moldovenească. 
Sémnele stau de să văd, de dânsulu făcute: 
Turnulu-Severinului să custe-n vremi multe. 
Stremoșii Moldoveei adus-au în țară, 

Pre gheţâi cu sabiia scoțând din hotară. 
Stau s&mnele podului cu praguri cădzute 


Și Turnulu-Severinulu de Seviru făcute. 
Podulu preste Dunăre-n Ţara Rumânească 
Le-au trecutu-și oștile-n Ţara Ungurească. 
Pre cela pod au trecutu Moldoavei stremoșii, 
Bătând război cu dachii, a sasiloru moșii. 


Apostrof 


Cine-și face zid de pace, turnuri de frăţie 

Duce viiaţă fără greață într-a sa bogăţie. 

Că-i mai bună dimpreună viiaţa cea frăţească 

Decâtu râcă, care strică oaste vitejească. 

Cine-i bogat de-avere pre lume-n tot omul, 

De nu v-avea-ntru sine locuindu pre 
Domnulu, 

Acela de-avuţie saţiu nu mai vede. 

De i-ar da toată lumea, elu totu nu să-ncrede. 

Și de câtu multu strânge, mai multu să 
lărgește 

Și tot deșertu să vede-ntr-averea ce-i creşte. 

Deci nime-ntr-avere să nu să gândească. 

Că va putea să să-mple, să să odihnească. 

Iară-ntr-a cărui sufletu Domnului lăcuiește, 

Acela de nemică nu mai jeluieşte. 

Pentr-aceia totu omulu să nu se lenevească, 

Pre Dumnedzeu în sufletu să-și agonisească. 


